Fredag aften forsvandt en 82-årig dement kvinde fra Otiumgården i Aalborg. Politiet har eftersøgt kvinden i nat og bedt offentligheden om hjælp fra morgenstunden. Det har nu givet resultat, for lørdag formiddag fandt en gruppe borgere kvinden ved Faunavej i Aalborg nær fodboldbanerne. - Kvinden er faldet og lå i noget buskads, men hun er i god behold, og nu skal hun lige til et tjek på sygehuset, oplyser vagtchef hos Nordjyllands Politi, Per Vagn Nielsen.

Referat:
En 82-årig dement kvinde, der har været forsvundet siden fredag aften klokken 22.00 er fundet igen lørdag formiddag.